Source: http://www.csmploiesti.ro/2018/02/11/doua-victorii-si-un-esec-bilantul-de-weekend-al-echipelor-de-handbal-juniori-ale-clubului/
Timestamp: 2019-01-23 00:05:35+00:00

Document:
Două victorii şi un eşec, bilanţul de weekend al echipelor de handbal juniori ale clubului! - CSM Ploiesti
Două victorii şi un eşec, bilanţul de weekend al echipelor de handbal juniori ale clubului!
Home / Featured / Două victorii şi un eşec, bilanţul de weekend al echipelor de handbal juniori ale clubului!
Trei dintre cele cinci echipe de handbal juniori ale CSM Ploieşti implicate în acest moment în competiţii cu sezon regulat au avut programate meciuri în acest weekend, bilanţul fiind de două victorii şi o înfrângere.
Echipa de junioare 3 a CSM Ploieşti s-a întors victorioasă de la Râmnicu Vâlcea, acolo unde a câştigat la scor, 39-11 (18-8), partida cu CSŞ, din localitate. Robert Comendat le-a folosit în partida de vineri pe: A. Floroiu, M. Neagu – D. Grădişteanu ( goluri), A. Gheorghe (7), I. Manolache (6), E. Lăcuşteanu (4), C. Profirescu (3), A. Burtea (3), B. Popescu (3), C. Podărescu (2), A. Rădoi (1), C. Radu (1), D. Anghel (1), B. Andronache, M. Botică şi A. Simion.
În urma acestui rezultat, fetele ocupă locul al 5-lea în clasamentul Seriei F, iar în etapa a 13-a vor juca duminică, 25 februarie, pe teren propriu, cu CSŞ Târgovişte.
Echipa de juniori 3 a clubului s-a impus previzibil, la scor, 42-19 (23-9), în faţa ultimei clasate din Seria D, CS Dinamo Bucureşti. În urma victoriei obţinută sâmbătă după-amiază în Sala „Olimpia”, elevii lui Gheorghe Puia se menţin pe poziţia secundă a clasamentului şi se pregătesc pentru confruntarea de sâmbătă, de la CSŞ 2 Bucureşti, formaţie aflată pe locul al 3-lea al ierarhiei.
Echipa de junioare I a avut o misiune dificilă, astăzi, în Sala „Olimpia”, în disputa cu liderul autoritar al Seriei E, Centrul Naţional de Excelenţă Braşov. Oaspetele s-au impus cu 29-24 (13-11), însă fetele antrenate de Leonard Cristescu au oferit o replică bună timp de trei sferturi din meci, reuşind să conducă pe tabelă în câteva rânduri. După 11-13 la pauză, CSM Ploieşti a înscris patru goluri consecutive pentru 15-13 şi, chiar dacă a mai condus cu 16-15 şi 17-16, finalul le-a aparţinut vizitatoarelor, în special datorită unui lot clar mai ofertant.
Leonard Cristescu le-a folosit, astăzi, pe: E. Zamfir, L. Grigore – A. State (7 goluri), O. Constantin (6), B. Zecheru (4), S. Neagu (3), A. Anton (2), E. Evanghelide (1), D. Stan (1), A. Fulgeanu, Al. Agapie
Fetele ocupă poziţia a 6-a a clasamentului seriei şi joacă duminica viitoare în deplasare, cu ACS Transilvania Braşov.
Celelalte formaţii de handbal juniori ale CSM Ploieşti vor reveni în competiţiile oficiale după cum urmează:
– juniorii 1 (locul 5 în Seria C) vor juca miercuri, 21 februarie, în Sala „Olimpia”, cu CSŞ 3 Steaua Bucureşti.;
– juniorii 2 (locul 1 în Seria C) au stat în prima rundă a returului, din acest weekend şi vor debuta joi, 22 februarie, în deplasare, cu CS Sporting Ghimbav.
Galerie foto, junioare 1: CSM Ploieşti – CNE Braşov 24-29 (11-13)
Doar Burlacu n-a fost de ajuns: CSM Ploieşti – Cuza Sport Brăila 105-106!Zece judoka de la CSM-CFR-CSŞ Ploieşti, calificaţi pentru faza finală a Campionatului Şcolar!

References: CSM 
 CSM 
 CSM 
 CSM 
 CSM 
 CSM 
 CSM